b'\n_START_ARTICLE_\nNekaltyb\xc4\x97\n_START_PARAGRAPH_\nNekaltyb\xc4\x97 (dar vadinama skaistumu) \xe2\x80\x93 gyvenimas be lytini\xc5\xb3 santyki\xc5\xb3. Da\xc5\xbeniausiai prarandama lyti\xc5\xa1kai subrendus (defloracija). Terminas da\xc5\xbeniau vartojamas merginoms ir moterims, ta\xc4\x8diau kartais pasitaiko ir kalbant apie vaikinus ar vyrus._NEWLINE_\xc4\xaevairiose kult\xc5\xabrose nekaltyb\xc4\x97 suvokiama skirtingai, pradedant nuo ne tik fizinio, bet ir dvasinio bei min\xc4\x8di\xc5\xb3 skaistumo, ir baigiant grynai vaginaline nekaltybe, kuomet analinis seksas nelaikomas nekaltyb\xc4\x97s praradimu. Daugelyje religij\xc5\xb3 (krik\xc5\xa1\xc4\x8dionyb\xc4\x97je, islame, judaizme) skaistyb\xc4\x97 laikoma svarbiausia dorybe, o moteris, praradusi nekaltyb\xc4\x99 iki vedyb\xc5\xb3 laikoma g\xc4\x97dinga._NEWLINE_Nekaltyb\xc4\x97 siejama su tyrumu, dvasios \xc5\xa1vara, atsakingu po\xc5\xbei\xc5\xabriu \xc4\xaf santykius, dorovingumu. Kult\xc5\xabros antropologai nustat\xc4\x97, kad romantin\xc4\x97 meil\xc4\x97 ir seksualinis pavyduliavimas yra universal\xc5\xabs \xc5\xbemoni\xc5\xb3 santyki\xc5\xb3 bruo\xc5\xbeai. Socialin\xc4\x97s vertyb\xc4\x97s, susijusios su nekaltybe atspindi tiek seksualin\xc4\xaf pavyduliavim\xc4\x85, tiek romanti\xc5\xa1kos meil\xc4\x97s idealus ir yra giliai \xc4\xafsitvirtinusios \xc4\xaf \xc5\xbemogaus b\xc5\xabd\xc4\x85. Tyrim\xc5\xb3 JAV duomenimis, moterys, iki santuokos praradusios nekaltyb\xc4\x99 susid\xc5\xabr\xc4\x97 su daug didesniu santuokos i\xc5\xa1irimo pavojumi, nei moterys, kurios iki vedyb\xc5\xb3 buvo nekaltos. _NEWLINE_Lyti\xc5\xa1kai subrend\xc4\x99 asmenys dav\xc4\x99 Skaistyb\xc4\x97s \xc4\xaf\xc5\xbead\xc4\x85 s\xc4\x85moningai i\xc5\xa1laiko skaistum\xc4\x85.'